Source: https://www.slov-lex.sk/pravne-predpisy/-/SK/ZZ/1993/46/19930215.html
Timestamp: 2020-08-12 03:43:37+00:00

Document:
Časová verzia predpisu účinná od 15.02.1993 do 17.04.1995
Informačná služba je štátnym orgánom Slovenskej republiky, ktorý plní úlohy vo veciach ochrany ústavného zriadenia, vnútorného poriadku a bezpečnosti štátu v rozsahu vymedzenom týmto zákonom. Vo svojej činnosti sa spravuje ústavou, ústavnými zákonmi, zákonmi a ostatnými všeobecne záväznými právnymi predpismi.
Pri plnení úloh je informačná služba oprávnená spolupracovať s orgánmi iných štátov obdobného zamerania a pôsobnosti.
organizovanom terorizme,
ohrození alebo úniku údajov obsahujúcich skutočnosti tvoriace predmet štátneho tajomstva.
Informačná služba získava, sústreďuje a vyhodnocuje informácie o aktivitách, ktoré vznikajú v zahraničí a smerujú proti ústavnému zriadeniu a bezpečnosti Slovenskej republiky.
Informačná služba plní v rozsahu svojej pôsobnosti ďalšie úlohy podľa osobitných zákonov a úlohy vyplývajúce z medzinárodných zmlúv a dohôd, ktorými je Slovenská republika viazaná.
Informačná služba poskytuje Národnej rade Slovenskej republiky, prezidentovi Slovenskej republiky a vláde Slovenskej republiky informácie významné pre ich činnosť a rozhodovanie.
Nevyhnutné informácie môže poskytnúť aj iným štátnym orgánom, ak ich potrebujú na zamedzenie protiústavnej alebo protiprávnej činnosti.
Získané informácie sa poskytujú iba na splnenie účelu vyjadreného v § 2 ods. 1 až 3 tohto zákona.
Riaditeľa informačnej služby (ďalej len „riaditeľ“) vymenúva a odvoláva na návrh vlády Slovenskej republiky prezident Slovenskej republiky; návrh na odvolanie riaditeľa môže podať prezidentovi Slovenskej republiky aj Národná rada Slovenskej republiky.
Ak tento zákon neustanovuje inak, vzťahuje sa na konanie kontrolného orgánu a na práva a povinnosti jeho členov primerane osobitný predpis1).
O použití sledovania informačnou službou na plnenie úloh v rozsahu jej pôsobnosti rozhoduje riaditeľ alebo ním poverený príslušník.
Legalizačnými dokumentmi na účely tohto zákona sa rozumejú listiny a predmety slúžiace na utajenie skutočnej totožnosti príslušníka. Legalizačnými dokumentmi nemôžu byť preukazy poslancov Národnej rady Slovenskej republiky, členov vlády Slovenskej republiky a služobné preukazy sudcov a prokurátorov.
Podrobnosti o používaní a evidencii informačno-operatívnych prostriedkov upraví riaditeľ.
Informačnotechnické prostriedky
Informačnotechnickými prostriedkami sa na účely tohto zákona rozumejú najmä elektrotechnické, rádiotechnické, fototechnické, optické, mechanické a iné technické prostriedky a zariadenia alebo ich súbory používané utajovaným spôsobom pri
Podmienky použitia informačnotechnických prostriedkov
Informačnotechnické prostriedky je informačná služba oprávnená použiť iba v prípadoch, keď získanie informácií podľa § 2 tohto zákona je iným spôsobom neúčinné alebo podstatne sťažené.
Informačnotechnické prostriedky možno použiť iba na základe predchádzajúceho písomného súhlasu sudcu len na nevyhnutný čas, najdlhšie však po dobu šiestich mesiacov. Lehota začína plynúť dňom udelenia súhlasu.
Sudca, ktorý dal súhlas na použitie informačnotechnických prostriedkov, môže na základe novej žiadosti dobu použitia predĺžiť, zakaždým však najviac o ďalších šesť mesiacov.
Žiadosť o udelenie súhlasu na použitie informačnotechnických prostriedkov sa predkladá písomne sudcovi a obsahuje údaje o osobe, ktorej sa použitie informačnotechnického prostriedku týka, o druhu informačnotechnického prostriedku, mieste, dobe trvania a dôvodoch jeho použitia; ak ide o odpočúvanie a zaznamenávanie telekomunikačnej prevádzky, aj číslo účastníckej stanice.
Sudca, ktorý dal súhlas na použitie informačnotechnických prostriedkov, je povinný sústavne skúmať trvanie dôvodov ich použitia. Ak dôvody pominuli, je povinný bezodkladne rozhodnúť o ukončení ich používania.
Informačná služba je povinná v priebehu použitia informačnotechnických prostriedkov sústavne skúmať, či trvajú dôvody ich použitia. Ak tieto dôvody pominuli, je povinná použitie informačnotechnických prostriedkov skončiť.
O skončení použitia informačnotechnických prostriedkov podľa odseku 1 je informačná služba povinná informovať sudcu, ktorý dal súhlas na ich použitie.
Informácie získané informačnotechnickými prostriedkami sa môžu využiť výlučne na dosiahnutie účelu uvedeného v § 2 tohto zákona.
Zavedením a použitím informačnotechnických prostriedkov sa práva a slobody občanov môžu obmedziť len v nevyhnutne potrebnej miere.
Podrobnosti o použití informačnotechnických prostriedkov upraví riaditeľ.
V prípadoch, že údaje uchovávané v evidenciách informačnej služby už nie sú na plnenie ustanovených úloh potrebné, alebo pokiaľ je na to iný zákonný dôvod, je informačná služba oprávnená tieto údaje zničiť, alebo ich uložiť spôsobom, ktorý zabráni každému, s výnimkou súdu, v prístupe k nim.
SLUŽOBNÝ POMER PRÍSLUŠNÍKOV
Úlohy informačnej služby plnia príslušníci, ktorí sú v služobnom pomere k informačnej službe.
Príslušníkom môže byť občan Slovenskej republiky, ktorý je spravidla starší ako 21 rokov, a pokiaľ podlieha brannej povinnosti, vykonal základnú alebo náhradnú vojenskú službu, a ktorý je občiansky bezúhonný a má zodpovedajúce zdravotné a kvalifikačné predpoklady na výkon služby.
Príslušník pri nástupe do informačnej služby skladá služobnú prísahu, ktorá znie:
„Slávnostne vyhlasujem, že budem verný Slovenskej republike. Budem čestným, statočným, disciplinovaným a nestranným príslušníkom Slovenskej informačnej služby. Služobné povinnosti budem plniť podľa svojich najlepších schopností a vo svojej činnosti sa budem riadiť ústavou, ústavnými zákonmi, zákonmi a ostatnými všeobecne záväznými právnymi predpismi a budem chrániť ústavné zriadenie Slovenskej republiky, ako aj práva občanov. Na to som pripravený vynaložiť všetky sily a schopnosti a nasadiť aj svoj život. Tak prisahám!“.
Príslušníci nesmú byť členmi politických strán alebo politických hnutí a nesmú sa aktívne zúčastňovať na ich činnosti alebo pôsobiť v ich prospech.
Ak tento zákon neustanovuje inak, na služobný pomer príslušníkov sa vzťahujú ustanovenia osobitného predpisu4) s tým, že
kde sa v osobitnom predpise hovorí o Ministerstve vnútra Slovenskej republiky a o Policajnom zbore Slovenskej republiky, rozumie sa tým informačná služba,
kde sa v osobitnom predpise hovorí o ministrovi vnútra Slovenskej republiky, rozumie sa tým riaditeľ,
kde sa v osobitnom predpise hovorí o príslušníkovi Policajného zboru Slovenskej republiky a vojakovi z povolania, rozumie sa tým príslušník.
Napr. § 38, 39,44, 46,48 a 49 zákona Slovenskej národnej rady č. 44/1989 Zb. o rokovacom poriadku Slovenskej národnej rady v znení neskorších predpisov.
§ 12 Informačnotechnické prostriedky
PIATA HLAVA SLUŽOBNÝ POMER PRÍSLUŠNÍKOV
§ 21 Príslušníci
Dátum účinnosti od: 15.02.1993
Dátum účinnosti do: 17.04.1995

References: § 2
 § 2
 § 2
 § 38

§ 12

§ 21